"ครัวจันผา" ร้านอาหารอยู่บนถนนธนะรัชต์เลยปาลิโอประมาณ 2 กิโลกว่า มีลานจอดรถอยู่ด้านหน้า หน้าร้านดูบรรยากาศดีมีโซน Outdoor และ Indoor ตามสะดวก

เมนูอาหารเริ่มด้วย "แกงส้มชะอมกุ้ง" รสชาติเข้มข้น กุ้งสด ไข่เจียวชะอมร้อน ๆ เปรี้ยว เผ็ดกำลังดี เมนูสลัดเบา ๆ "สลัดกุ้งทอด" ผักรวมสดหลาย ๆ แบบ ราดด้วยน้ำสลัดมายองเนส กุ้งทอดกรอบแป้งเยอะไปหน่อย 

"ยำเห็ดรวม" ยำเห็ดรสชาติเข้มข้น เปรี้ยว เผ็ด มีแต่เห็ด และเห็ดจริง ๆ ไม่มีการเจือปนของเนื้อสัตร์ใด ๆ เมนูเด็ดที่ต้องสั่ง "แม่ลาปลาเผา" มากับผักลวกและน้ำจิ้ม 3 แบบคือน้ำจิ้มซีฟู๊ด น้ำพริกและน้ำปลาหวาน(คิดเองล้วน ๆ) ปลาสดดีอร่อยเด็ดที่น้ำจิ้ม

"ออส่วนกะทะร้อน" เป็นเมนูที่ไม่ควรสั่งเมื่อมาป่าอย่างยิ่ง บอกเลยว่าพลาด พลาด!! ออส่วนแป้งเยอะมว๊ากกจริง ๆ หอยนางรมตัวจิ๋วสุด ๆ เบบี๋หอยนางรมยังน้อยไปแถมยังไม่สดมีกลิ่นแปลก ๆ อีก เมนูนี้ "ยำไข่ดาว" คือจานที่มีปลาหมึก กุ้งอยู่เต็มหน้านั่นแหละ ไข่ดาวแอบซ่อนตัวอยู่ด้านล่างทานคู่กับน้ำยำ

เมนูเกือบสุดท้าย "ไก่ทอดเกลือ" สมชื่อเค็มสมชื่อกับที่ทอดกับเกลือ ไก่ไม่อมน้ำมันกรอบกำลังดี จานที่มากสุดท้ายท้ายสุดมาช้าสุด และมาตอนอิ่มแล้วด้วย "ข้าวผัดกุ้ง" จานใหญ่อีกต่างหากสั่งเป็นเมนูแรกได้สุดท้ายเลย จานใหญ่มากกกเกือบสั่ง 2 จานแล้ว ข้าวผัดอร่อย กุ้งตัวโตให้มาเต็มจาน

หมดไปกะรายการอาหารและมาที่เรื่องบริการดีกว่า พนักงานเสริ์ฟเด็ดจริงโยนจานกระแทกบนโต๊ะ จานแรกเสียงดังคิดกันว่าคงหลุดมือ พนักงานคนเดิมกระแทกเหมือนเดิม กระแทกทุกจานยกเว้นพวกต้ม ๆ โอเค พวกเราก็เริ่มปรึกษากันและว่าจะยังไงกันดี หน้าตาน้องเค้าก็หาเรื่องเหลือเกินเลยมาขอระบายที่นี่แล้วกัน ยังไม่จบข้าวผัดจานสุดท้ายกระแทกเหมือนเดิมแต่คราวนี้แถมเตะเก้าอี้เบา ๆ 1 ที ร้านอาหารก็ดีฝึกมารยามให้พนักงานบ้างก็ได้นะคะ